**OBRAZLOŽENJE UZ GODIŠNJI IZVJEŠTAJ O IZVRŠENJU**

**PRORAČUNA OPĆINE VELA LUKA ZA 2022. GODINU**

Godišnji izvještaj o izvršenju proračuna je objedinjeni (konsolidirani) izvještaj Općine Vela Luka i njenih proračunskih korisnika (dalje: PK) Centra za kulturu Vela Luka, Dječjeg vrtića “Radost” - Vela Luka i Narodne Knjižnice „Šime Vučetić“ Vela Luka.

Sukladno članku 89. Zakona o proračunu, Narodne novine br. 144/21 (dalje: Zakon) i članku 16. Pravilnika o polugodišnjem i godišnjem izvještaju o izvršenju proračuna (dalje: Pravilnik), Upravni odjel za proračun i financije Općine Vela Luka izradio je godišnji izvještaj o izvršenju proračuna Općine Vela Luka za 2022. godinu i dostavio ga Općinskoj načelnici 27. travnja 2023. godine (rok za dostavu izvještaja Općinskoj načelnici je 05. svibnja, a ona ga dostavlja Predsjedniku općinskog vijeća do 31. svibnja na donošenje).

Sukladno članku 90. Zakona, Godišnji izvještaj o izvršenju proračuna dostavlja se Ministarstvu financija i Državnom uredu za reviziju u roku od 15 dana nakon što ga donese Općinsko vijeće.

Godišnji izvještaj o izvršenju proračuna objavljuje se na internetskoj stranici Općine Vela Luka, a opći i posebni dio godišnjeg izvještaja o izvršenju proračuna objavljuje se u Službenom glasniku Općine V. Luka (čl.19. Pravilnika).

Općina je imala 1 preraspodjelu i 2 rebalansa u 2022. godini, stoga su u Godišnjem izvještaju o izvršenju proračuna navedene dvije kolone: izvorni plan (1.proračun) i tekući plan (2. rebalans s uključenom preraspodjelom).

Sažetak A. Računa prihoda i rashoda i B. Računa financiranja sadrži prikaz ukupnih ostvarenih prihoda i primitaka te izvršenih rashoda i izdataka na razini razreda ekonomske klasifikacije.

Sukladno čl. 76. Zakona i čl. 4. Pravilnika, Godišnji izvještaj o izvršenju proračuna sadrži opći i posebni dio, obrazloženje i posebne izvještaje:  
1. opći dio proračuna čini Račun prihoda i rashoda i Račun financiranja na razini odjeljka ekonomske klasifikacije (četvrtoj razini ekonomske klasifikacije),  
2. posebni dio proračuna po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata,

3. izvještaj o zaduživanju na domaćem i stranom tržištu novca i kapitala,  
4. izvještaj o korištenju proračunske zalihe (Općina Vela Luka nema proračunsku zalihu),   
5. izvještaj o danim jamstvima i izdacima po jamstvima (Općina Vela Luka u promatranom razdoblju nije davala jamstva),  
6. obrazloženje ostvarenja prihoda i primitaka, rashoda i izdataka (čl.12. Pravilnika),  
7. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova,

8. Ukupni manjak/višak – rezultat poslovanja i

9. Izvještaj o korištenju sredstava fondova Europske unije.

**3. Izvještaj o zaduživanju na domaćem i stranom tržištu novca i kapitala**

a) Zajmovi trgovačkim društvima u javnom sektoru – stanje zajma na dan 01.01.22. je 240.215,00 kn (65.965,00 za adaptaciju ribarnice +174.250,00 za nabavu višenamjenskog plovila). To je kratkoročni zajam našem komunalnom poduzeću Komunalne djelatnosti d.o.o. Vela luka, temeljem Odluke Općinskog vijeća i Ugovora o predfinanciranju projekta „Adaptacije ribarnice u Veloj Luci“ i projekta „Nabave višenamjenskog plovila“. Dana 28.06.22. Komunalne djelatnosti d.o.o. su vratile pozajmicu u iznosu od 65.965,00 kn za adaptaciju ribarnice. Iznos zajma koji smo im isplatili u 2022. godini iznosi 536.162,00 kuna. Temeljem Odluke Općinskog vijeća i Ugovora o predfinanciranju projekta „Ekološke akcije čišćenja podmorja i priobalja akvatorija Vele Luke“isplaćeno im je 183.412,00 kuna i 352.750,00 kn za projekt nabave višenamjenskog plovila. Stanje zajma na 31.12.22. iznosi 710.412,00 kuna, kako slijedi:

* za projekt nabave višenamjenskog plovila 527.000,00 kuna i
* za projekt ekološke akcije čišćenja podmorja i priobalja akvatorija Vele Luke 183.412,00 kuna.

**Tablica 1: Dani zajmovi i primljene otplate**

|  |  |  |  |  |  |  |
| --- | --- | --- | --- | --- | --- | --- |
| R.br. | Vrsta zajma | Naziv pravne osobe | Stanje zajma 01.01. | Primljene otplate u  tekućoj godini | Iznos zajma isplaćen u tekućoj god. | Stanje zajma 31.12.22. |
| 1. | Tuzemni kratkoročni zajmovi | Komunalne djelatnosti d.o.o. Vela Luka - za adaptaciju ribarnice, nabavu višen.plovila i ekološke akcije | 240.215,00 | 65.965,00 | 536.162,00 | 710.412,00 |

b) Obveze za zajmove od državnog proračuna –Ministarstvo financija je temeljem Naputka o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2021. s računa poreza na dohodak i prireza porezu na dohodak, skidalo 25% (umjesto 100%) raspoloživih sredstava za namirenje isplaćenih sredstava povrata poreza i prireza na dohodak iz državnog proračuna, a po poreznoj prijavi. Pošto do 31.12.2021. na taj način nije vraćen cjelokupan dug po osnovi namirenja, FINA je za preostali iznos duga od 234.575,23 kn ispostavila naloge za povrat na teret računa proračuna Općine u 4 jednake mjesečne rate u 2022. godini. Nevraćeni iznos po osnovi namirenja isplaćenih sredstava povrata poreza i prireza na dohodak iz državnog proračuna u 2022. iznosi 43.345,15 kuna i predstavlja ponovo kratkoročni zajam iz državnog proračuna koji će biti vraćen u 2023. godini.

**Tablica 2: Primljeni beskamatni zajam od Ministarstva financija (konto obveze 267111)**

|  |  |  |  |  |  |  |
| --- | --- | --- | --- | --- | --- | --- |
| R.br. | Vrsta zajma | Naziv pravne osobe | Stanje zajma 01.01. | Otplate u tek. godini | Primljen iznos u tekućoj god. | Stanje zajma 31.12.22. |
| 1. | Tuzemni kratkoročni, beskamatni zajam | Ministarstvo financija | 234.575,23 | 234.575,23 | 43.345,15 | 43.345,15 |

c) Obveze za kredite od tuzemnih kreditnih institucija izvan javnog sektora

Općina Vela Luka je 2008. godine sklopila 2 Ugovora o kreditu:

**1.** **Za izgradnju dijela kanalizacije** - Ugovor o kreditu broj 08818020045 od 19.03.2008. (za zatvaranje partije kunskog kredita od 3.500.000,00 kuna ugovorenog 21.12.2007.), kunski kredit s valutnom klauzulom CHF 796.000 (korigirano na CHF 776.871,07), kamatna stopa 2,922%, otplata u 144 rate, 1 rata dospijeva 24.12.2010. **a posljednja 24.11.2022. godine.**

Nakon isteklog moratorija, kamatna stopa se promijenila s 2,922% na 2,929200%, a mjesečna rata kredita se povećala sa CHF 5.394,94 na CHF 6.639,92.

**2.** **Za izgradnju športske dvorane** - Ugovor o kreditu broj 08818020046 od 19.03.2008. (za zatvaranje partije kunskog kredita od 2.872.000,00 kuna ugovorenog 21.12.07.) kunski kredit s valutnom klauzulom CHF 652.000 (korigirano na CHF 637.557,18), kamatna stopa 2,922%, otplata u 144 rate, 1 rata dospijeva 24.12.2010. **a posljednja 24.11.2022. godine.**

Nakon isteklog moratorija, kamatna stopa se promijenila s 2,922% na 2,929200%, a mjesečna rata kredita se povećala sa CHF 4.427,48, na CHF 5.449,21.

*Obveze po kreditima su podmirene u cjelosti, tako da na dan 31.12.22. Općina nema kreditnih zaduženja.*

**Tablica 3: Primljeni krediti od Raiffeisenbank Austria d.d. - iskazani u kunama**

|  |  |  |  |  |  |  |
| --- | --- | --- | --- | --- | --- | --- |
| R.b | Vrsta zajma | Ugovorena valuta i iznos | Naziv pravne osobe | Stanje kredita 01.01. | Otplate u tek.godini | Stanje kredita 31.12.22. |
| 1. | Tuzemni dugoročni kredit-za športsku dvoranu | CHF 637.557,18 | Raiffeisenbank Austria d.d. | 272.133,39 | 272.133,39 | 0,00 |
| 2. | Tuzemni dugoročni kredit-za kanalizaciju | CHF 776.871,07 | Raiffeisenbank Austria d.d. | 331.596,87 | 331.596,87 | 0,00 |
|  |  |  | **UKUPNO** | **603.730,26** | **603.730,26** | **0,00** |

**4. Izvještaj o korištenju proračunske zalihe**

Općina Vela Luka nema proračunsku zalihu i nije ju utvrdila Odlukom o izvršavanju proračuna za 2022. godinu.

Temeljem članka 65. Zakona o proračunu, sredstva proračunske zalihe (0,50% planiranih proračunskih prihoda bez primitaka) koriste se za nepredviđene namjene, za koje u proračunu nisu osigurana sredstva. Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine.

**5. Izvještaj o danim jamstvima i izdacima po danim jamstvima**

Općina Vela Luka u razdoblju siječanj-prosinac 2022. godine nije davala jamstva.

Stanje aktivnih jamstava na dan 01.01. te na dan 31.12.2022. godine je nula.

Sukladno čl. 129. Zakona o proračunu, Općina može dati jamstvo za dugoročno zaduživanje proračunskom korisniku Općine, pravnoj osobi u većinskom vlasništvu ili suvlasništvu Općine i ustanovi čiji je osnivač Općina, uz prethodnu suglasnost ministra financija. Odluku o davanju jamstva donosi Općinsko vijeće.

**6. Obrazloženje ostvarenja prihoda i primitaka, rashoda i izdataka**

**PRIHODI I PRIMICI**

Ukupno planirani prihodi i primici za 2022. godinu iznose 17.658.279,00 kuna (prihodi 17.442.314,00 kn + primici 215.965,00 kn), koji zajedno s planiranim prenesenim viškom prihoda u iznosu od 1.635.956,00 kn, uključenim u proračun, daju ukupno planirani prihod proračuna i proračunskih korisnika u iznosu od **19.294.235,00 kuna**.

Ostvareni prihodi u 2022. godini iznose **18.979.584,18 kn**, a sastoje se od:

1. Prihodi poslovanja su ostvareni u iznosu od 16.850.150,09 kn ili 98,78% plana,

2. Prihodi od prodaje nefinancijske imovine su ostvareni u iznosu od 384.167,99 kn ili 100% plana,

3. Primici od financijske imovine i zaduživanja su 109.310,15 kn ili 50,61% plana,

4. Preneseni višak iz prethodne godine je 1.635.955,95 kuna ili 100% plana.

**PRIHODI** poslovanja - 6 u 2022. godini iznose **16.850.150,09 kn** (Općina je ostvarila prihod od 15.243.383,37 kn uvećan za prihode proračunskih korisnika u iznosu od 1.606.766,72 kn) i veći su za 3,26% u odnosu na godinu ranije kada su iznosili **16.318.280,85 kn** (Općina 13.531.016,37 kn i proračunski korisnici 2.787.264,48 kn).

**1. Prihodi od poreza – 61** ostvareni su u izvještajnom razdoblju 2022. godine u iznosu od **6.982.983,25** **kuna**, dok su godinu ranije iznosili 6.096.383,04 kune. To su prihodi Općine.

a) Prihodi od poreza i prireza na dohodak - 611, u 2022. godini iznose 4.841.988,75 kn i veći su za 28,78% u odnosu na godinu ranije kada su iznosili 3.759.817,00 kn.

b) Porezi na imovinu - 613, ostvareni su u iznosu od 1.897.146,13 kn. Sastoje se od poreza na korištenje javne površine koji iznosi 134.974,39 kn, poreza na kuću za odmor u iznosu od 547.906,70 kuna i i poreza na promet nekretnina koji iznosi 1.214.265,04 kn. Ukupni porezi na imovinu manji su za 11,90% u odnosu na godinu ranije kada su iznosili 2.153.400,63 kn, radi smanjenja prihoda od poreza na promet nekretnina.

c) Porezi na robu i usluge - 614, ostvareni su u iznosu od 243.848,37 kn (porez na potrošnju alkoholnih i bezalkoholnih pića), dok su godinu ranije iznosili 183.165,41 kn. Prihod po ovoj osnovi je povećan za

33,13 % (imali smo dobru turističku sezonu).

**2. Prihodi od pomoći iz proračuna - 63** ostvareni su u izvještajnom razdoblju 2022. godine u iznosu od **5.449.037,56** **kuna**, dok su godinu ranije iznosili 5.362.872,73 kuna. Povećani su za 1,61 %.

1. Tekuće pomoći proračunu iz drugih proračuna – 6331, u 2022. godini ostvarene su u ukupnom iznosu od 3.312.693,59 kuna ( Općina 3.242.593,59 + proračunski korisnici 70.100,00 kn).

a1) Općina je ostvarila prihod u iznosu od 3.242.593,59 kuna koji se sastoji od:

- pomoći iz državnog proračuna u visini sredstava fiskalnog izravnanja 3.189.593,59 kn,

- tekuće pomoći iz županijskog proračuna za manifestaciju „Trag u beskraju“ 45.000,00 kn i za Stajun od lumblije 8.000,00 kn.

a2) Proračunski korisnici imaju prihod od 70.100,00 kuna kako slijedi:

- Knjižnica je ostvarila prihod od 9.000,00 kn, a sastoji se od:

- pomoći iz državnog proračuna u iznosu od 3.000,00 kn za manifestaciju „Dani Šime Vučetića“,

- pomoći iz županijskog proračuna u iznosu od 3.000,00 kn za književne susrete i 3.000,00 kn za kreativne radionice.

- Centar za kulturu je ostvario prihod od 40.000,00 kn, a sastoji se od:

- pomoći iz državnog proračuna ostvarene su za manifestaciju „Trag u beskraju“ u iznosu od 30.000,00 kn i za izložbu Olivera Dragojevića u iznosu od 5.000,00 kn.

- pomoći iz županijskog proračuna ostvarene su u iznosu od 5.000,00 kn za izložbu Olivera Dragojevića.

- DV Radost je ostvario prihod od 21.100,00 kn, a sastoji se od pomoći iz državnog proračuna za potrebe rada s djecom predškolske dobi u iznosu od 9.900,00 kn i za integraciju djece s teškoćama u razvoju u iznosu od 11.200,00 kn.

Sredstva su namjenski utrošena.

1. Kapitalne pomoći proračunu iz drugih proračuna – 6332, u 2022. godini ostvarene su u ukupnom iznosu od 1.230.000,00 kn (Općina 400.000,00 kn + PK 830.000,00 kn).

b1) Općina je ostvarila prihod u iznosu od 400.000,00 kuna koji se sastoji od:

- kapitalnu pomoć od MRRFEU za uređenje šetnica u iznosu od 350.000,00 kn i

- kapitalnu pomoć od Ministarstva prostornog uređenja, graditeljstva i državne imovine namijenjenu za sustav navodnjavanja javnih zelenih površina u iznosu od 50.000,00 kuna.

Sredstva su namjenski utrošena.

b2) Proračunski korisnici su ostvarili prihod od 830.000,00 kuna kako slijedi:

- Knjižnica je ostvarila prihod iz državnog proračuna u iznosu od 30.000,00 kn za nabavu knjiga.

- Centar za kulturu je ostvario prihod od 800.000,00 kuna za III. fazu uređenja prostora memorijalne zbirke Olivera Dragojevića.

Sredstva su namjenski utrošena.

c) Pomoći od izvanproračunskog korisnika - 634, u 2022. godini iznose nula kuna, a u 2021. godini su ostvarene u iznosu od 958.103,76 kn. Odnosile su se na Općinu 268.444,70 kn (iznos od 112.572,15 kn za projekt WIFI4EU od Izvršne agencije za inovacije i mreže (INEA) po ovlašćenju Europske komisije i na iznos od 155.872,55 kn za opremanje DV Radost primljen od Agencije za plaćanje u poljoprivredi u sklopu inicijative LEADER) i Centar za kulturu 689.659,06 kuna za uređenje Memorijalne zbirke Olivera Dragojevića.

d) Tekuće pomoći temeljem prijenosa EU sredstava – 6381 su prihodi Općine. U 2022. su ostvarene u iznosu od 906.343,97 kn i to:

- u iznosu od 478.749,15 kuna za projekt Joint\_SECAP, od Universita degli studi di Camerino iz Italije (koji je završen prethodne godine) i

-u iznosu od 427.594,82 kn za projekt „RADOST ZA OBITELJ“.

U 2021. godini ostvarene su u iznosu od 309.364,16 kn, za projekt Joint\_SECAP, od Universita degli studi di Camerino iz Italije.

**3. Prihodi od imovine - 64** ostvareni su u 2022. godini u iznosu od **1.814.321,13 kuna** (Općina 1.814.318,41 kn + PK 2,72 kn). To su:

a) Prihodi od financijske imovine - 641, ostvareni su u 2022. godini u iznosu od 211,15 kn (Općina 208,43 kn + PK 2,72 kn). Odnose se na prihode od kamata.

b) Prihodi od nefinancijske imovine - 642, ostvareni su u 2022. godini u iznosu od 1.814.109,98 kn, dok su godinu ranije iznosili 1.563.509,88 kn. Odnose se na prihode Općine od naknada za koncesije, zakupa i iznajmljivanja imovine, naknada za korištenje nefinancijske imovine i ostalih prihoda od nefinancijske imovine.

**4. Prihodi od upravnih i administrativnih pristojbi, pristojbi po posebnim propisima i naknada – 65** su veći za 14,70 %. U 2022. iznose **2.454.987,36 kuna** (Općine 1.750.598,36 kn + PK 704.389,00 kn), dok su godinu ranije iznosili 2.140.373,12 kn. To su:

a) Upravne i administrativne pristojbe - 651, su Općinski prihodi u 2022. g. ostvareni u iznosu od 256.173,56 kn, a sastoje se od:

- općinskih upravnih pristojbi (6512) u iznosu od 11.490,00 kn,

- ostalih upravnih pristojbi i naknada (6513) - prihodi od prodaje državnih biljega iznose 5.668,86 kn,

- ostalih pristojbi i naknada (6514) - prihodi od turističke pristojbe iznose 239.014,70 kn.

b) Prihodi po posebnim propisima - 652, u 2022. g. ostvareni su u iznosu od 887.838,95 kuna (Općina 183.449,95 kn + PK 704.389,00 kn), a odnose se na:

b1) Prihode Općine u iznosu od 183.449,95 kuna čine:

- prihodi vodnog gospodarstva,vodni doprinos (6522) - u iznosu od 6.648,85 kn i

- ostali nespomenuti prihodi (6526) koji iznose 176.801,10 kn. To su refundacije troškova prema ugovorima 88.566,64 kn + prihodi od naplate naknade za uređenje voda u iznosu od 88.234,46 kn.

b2) Prihode proračunskih korisnika u iznosu od 704.389,00 kuna:

- DV Radost je ostvario prihode od participacije roditelja u iznosu od 472.455,00 kuna,

- Centar za kulturu je ostvario prihode od ulaznica u iznosu od 222.735,00 kuna i

- Knjižnica je ostvarila prihod od upisnina i zakasnina u iznosu od 9.199,00 kuna.

c) Komunalni doprinosi i naknade – 653, su Općinski prihodi koji iznose 1.310.974,85 kn kn, a godinu ranije su iznosili 1.148.178,65 kn. Sastoje se od:

- komunalnog doprinosa (6531) u iznosu od 384.680,93 kn (taj prihod ovisi o tome koliko će se novih objekata graditi ili koliko će ih se još legalizirati) i

- komunalne naknade (6532) u iznosu od 926.293,92 kn.

**5. Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima- 66**, ostvareni su u 2022. godini u iznosu od **122.026,60 kuna** (Općina 119.751,60 kn + PK 2.275,00 kuna), dok su godinu ranije iznosili 1.081.165,55 kn. Ovi prihodi se odnose na:

- (konto 6614) Prihod od prodaje proizvoda i robe - odnosi se na prihod od prodaje knjiga u CZK koji je u 2022. ostvaren u iznosu od 1.185,00 kuna dok je godinu ranije iznosio 165,00 kuna jer je manje knjiga prodano.

- (konto 6615) Prihod od pruženih usluga odnosi se na prihod CZK i DV Radost. U 2022. iznosi nula kuna, a godinu ranije je u DV Radost iznosio 224,00 kune za najam prostora za pohađanje engleskog jezika za djecu koja su u vrtiću i u CZK 436.770,00 kuna, a odnosio se je na sponzorstva za manifestaciju „Trag u beskraju“. U 2022. nije sklopljen nijedan ugovor za navedene usluge, zato je iznos nula.

- (konto 6631) tekuće donacije iznose u 2022. 6.090,00 kuna, a odnose se na donacije Općini u iznosu od 5.000,00 kuna za manifestaciju „Trag u beskraju“ i na donaciju DV Radost u iznosu od 1.090,00 kuna. Godinu ranije su ove tekuće donacije bile znatno veće. Iznosile su 271.310,00 kuna, iz razloga što je CZK 2021. ostvario prihode od donacija u iznosu od 268.000,00 kn za manifestaciju „Trag u beskraju“a u 2022. nije. DV Radost je 2021. ostvario prihode od tekućih donacija od fizičkih osoba u iznosu od 3.310,00 kn što se utrošilo na materijal za rad s djecom.

- (konto 6632) kapitalne donacije iznose 114.751,60 kuna, dok su godinu ranije iznosile 372.696,89 kuna. To su donacije građana za asfaltiranje cesta te se ne može točno znati niti predvidjeti u kojem će iznosu građani pomoći Općini.

**6. Kazne, upravne mjere i ostali prihodi - 68** ostvareni su u 2022. u Općini u iznosu od **26.794,19 kn**, dok su godinu ranije iznosili 73.555,51 kn. To su:

- kazne za prekršaje u prometu (6815) u iznosu od 12.370,60 kn i

- upravne mjere, naplaćeni troškovi prisilne naplate (6818) u iznosu od 3.800,00 kn i

- ostali prihodi (683) u iznosu od 10.623,59 kn. Odnose se na povrat neutrošenih sredstava od nezavisnog zastupnika u vijeću u iznosu od 10.381,91 kn i na ostale sitne prihode u iznosu od 241,68 kuna. Kako su 2021. bili lokalni izbori, na ovom kontu se knjižio prihod od županijskog izbornog povjerenstva u iznosu od 56.599,32 kn, te je to razlog zašto su isti manji u 2022. godini.

|  |  |  |  |  |  |  |
| --- | --- | --- | --- | --- | --- | --- |
|  | | **Tablica 4: Struktura prihoda po ekonomskoj klasifikaciji** | | | | |
| STRUKTURA PRIHODA PRORAČUNA OPĆINE VELA LUKA PREMA EKONOMSKOJ KLASIFIKACIJI ZA 2021.I 2022. | | | | |
| Prihod | | Izvršenje 2021. | Izvršenje 2022. | Indeks % (2022/2021) |
| **PRIHODI, PRIMICI I PRENESENI VIŠAK/MANJAK (6+7+8+9)** | | **18.416.912,37** | **18.979.584,18** | **103,06** |
| **6 Prihodi poslovanja** | | **16.318.280,85** | **16.850.150,09** | **103,26** |
| 61 Prihodi od poreza | | 6.096.383,04 | 6.982.983,25 | 114,54 |
| 63 Prihodi od pomoći | | 5.362.872,73 | 5.449.037,56 | 101,61 |
| *a) Pomoći proračunu iz drugih proračuna* | | *4.095.404,81* | *4.542.693,59* | *110,92* |
| *b) Pomoći od izvanproračunskih korisnika* | | *958.103,76* | *0,00* | *0,00* |
| *c) Pomoći temeljem prijenosa EU sredstava* | | *309.364,16* | *906.343,97* | *292,97* |
| 64 Prihodi od imovine | | 1.563.930,90 | 1.814.321,13 | 116,01 |
| 65 Prihodi od upravnih i administrativnih pristojbi, po posebnim propisima i naknade | | 2.140.373,12 | 2.454.987,36 | 114,70 |
| 66 Prihodi od pruženih usluga i od donacija | | 1.081.165,55 | 122.026,60 | 11,29 |
| 68 Kazne, upravne mjere i ostali prihodi | | 73.555,51 | 26.794,19 | 36,43 |
| **7 Prihodi od nefinancijske imovine** | | **9.890,89** | **384.167,99** | **3.884,06** |
| a) Prihodi od prodaje zemljišta | | 0,00 | 370.190,00 | 0,00 |
| b) Prihodi od prodaje stanova u društvenom vl. | | 9.890,89 | 13.977,99 | 141,32 |
| **8 Primici od financijske imovine i zaduživanja** | | **381.535,24** | **109.310,15** | **28,65** |
| **9 Preneseni višak/manjak** | | **1.707.205,39** | **1.635.955,95** | **95,83** |

**RASHODI I IZDACI**

Ukupno planirani rashodi i izdaci (razred 3+4+5) su 19.294.235,00 kn, a izvršeni su 95,70%, u iznosu od 18.464.226,07 kn kako slijedi:

1. Rashodi poslovanja (3) iznose 12.906.566,43 kn ili 95,03% plana,

2. Rashodi za nabavu nefinancijske imovine (4) iznose 4.163.192,14 kn ili 96,42% plana,

3. Izdaci za financijsku imovinu i otplate zajmova (5) iznose 1.394.467,50 kuna ili 100% plana, a odnose se na:

- dani zajam trgovačkom društvu u javnom sektoru 536.162,00 kn,

- izdatke za otplatu beskamatnog zajma iz državnog proračuna 234.575,24 kn,

- izdatke za otplatu glavnica primljenih kredita u iznosu od 603.730,26 kn i

- osnivački udjel u Poduzetnički inkubator Vela Luka d.o.o. u iznosu od 20.000,00 kuna.

Proračunski korisnici su ukupno dobili iz općinskog proračuna u 2022. godini 1.839.676,06 kuna (DV Radost 997.801,68 kn, CZK 707.164,96 kn i Knjižnica 134.709,42 kn), a u godini ranije 1.457.144,73 kn (DV Radost 891.450,36 kn, CZK 444.404,31 kn i Knjižnica 121.290,06 kn) što znači da je iz općinskog proračuna povećano financiranje proračunskih korisnika za 26,25%.

**RASHODI** poslovanja 3 su veći za 1,35 %. U 2022. godini iznose **12.906.566,43** **kune** (U Općini 11.980.102,42 kn + proračunski korisnici 926.464,01 kn), a u 2021. godini su iznosili 12.734.301,37 kn.

**1.Rashodi za zaposlene - 31** u 2022. su ostvareni u iznosu od **4.388.384,24 kn** (Općina 2.489.543,73 kn + PK 1.898.840,51 kn), dok su godinu ranije iznosili 3.684.011,64 kn (Općina 1.734.055,29 kuna + PK 1.949.956,35 kn), štoznači da su povećani za 19,12 %.

U 2022. su rashodi za zaposlene u Općini veći jer je nakon 11 godina prvi put povećana osnovica za obračun plaće zaposlenih (nekoliko puta je bila smanjivana, ali ne i povećana). Tako je osnovica za obračun plaće povećana sa 3.200,00 kuna (Službeni glasnik Općine Vela Luka broj 16/10) na 4.000,00 kuna (Službeni glasnik Općine Vela Luka broj 2/22). Ostali rashodi za zaposlene su veći iz nekoliko razloga. Jedan službenik je otišao u mirovinu 01.01. a jedna službenica je otišla u mirovinu 01.07. tako da su isplaćene dvije otpremnine u ovoj godini. Također je isplaćena jedna naknada službenici za smrtni slučaj u obitelji i jedna naknada za rođenje djeteta te 4 jubilarne nagrade. Dvije vježbenice su nakon isteka vježbeničkog staža i položenog državnog ispita, zaposlene u Općini na neodređeno. Plaća Načelnice je regulirana Odlukom o plaći i drugim pravima općinskog načelnika/ce iz radnog odnosa (Službeni glasnik Općine Vela Luka broj 16/21) te ima istu osnovicu za obračun plaće kao i ostali zaposlenici Općine.

Imamo i novi projekt „Radost za obitelj“ kroz koji se financiraju plaće 8 zaposlenih na projektu u DV Radost te u Centru za kulturu je bilo 10 zaposlenih preko javnih radova do 12.06.22. godine.

U CZK i Knjižnici je od 01.01.2022. također povećana osnovica za obračun plaće sa 5.421,54 kn na 6.044,51 kn.

U DV Radost su osim rasta osnovice za obračun plaće dvaput tijekom 2022. godine (sukladno Kolektivnom ugovoru za službenike i namještenike javnih službi), rasli i koeficijenti za obračun plaće (sukladno Odluci Upravnog vijeća DV Radost).

Rashodi za zaposlene sastoje se od bruto plaća (311), doprinosa na plaće (313) i ostalih rashoda za zaposlene (naknade zaposlenima) (312) kako slijedi:

**Tablica 5: Rashodi za zaposlene**

|  |  |  |  |  |  |
| --- | --- | --- | --- | --- | --- |
| **R.br.** | **Proračun/Pror.korisnik** | **Bruto plaća** | **Doprinos na plaću za HZZO** | **Naknade zaposlenima** | **Ukupno rashodi za zaposlene** |
| 1. | Općina V.Luka  -služb. i namješt. | 1.331.642,45 | 192.446,21 | 119.091,11 | 1.643.179,77 |
| 2. | Općina  -zaposleni na Projektu „Radost za obitelj“ | 512.287,64 | 84.527,46 | 26.900,00 | 623.715,10 |
| 3. | Općina V.Luka  -Načelnica | 191.114,90 | 31.533,96 | 0,00 | 222.648,86 |
| 4. | CZK V. Luka  -služb. i namješt. | 286.287,07 | 47.496,47 | 26.962,50 | 360.746,04 |
| 5. | CZK V. Luka  -javni rad | 213.494,30 | 35.226,63 | 0,00 | 248.720,93 |
| 6. | DV Radost V. Luka | 948.799,85 | 156.551,90 | 69.101,98 | 1.174.453,73 |
| 7. | NK „Šime Vučetić“ | 94.823,87 | 15.645,94 | 4.450,00 | 114.919,81 |
|  | **UKUPNO** | **3.578.450,08** | **563.428,57** | **246.505,59** | **4.388.384,24** |

**2. Materijalni rashodi -32** u 2022. godini iznose **3.608.119,44 kune** (Općina2.758.151,44kn + PK 849.968,00 kn**)** i manji su za 21,13 % u odnosu na godinu ranije kad su iznosili 4.574.583,07 kn. Godinu ranije su u CZK bili financirani rashodi za manifestaciju „Trag u beskraju“ iz prihoda od donacija i sponzorstava. Kako u 2022. godini nema prihoda po toj osnovi u CZK, tako nema ni rashoda iz tih izvora sredstava.

U CZK - Usluge tek. i invest. održavanja u iznosu od 701.544,00 kn odnose se na uređenje prostora za memorijalnu zbirku Olivera Dragojevića. U 2022. su dodatna ulaganja na zgradi knjižena na kontu 451 u iznosu od 946.031,00 kuna.

**3. Financijski rashodi – 34** su veći za 4,58 %. U 2022. godini iznose **462.017,04 kn** (Općina 444.685,48 kn + PK 17.331,56 kn), a u 2021. godini su iznosili 441.762,26 kn.

a) Kamate za primljene kredite- 3423 u 2022. godini iskazan je rashod za kamate za primljene kredite u iznosu od 12.975,96 kuna i manji je u odnosu na prethodnu godinu za 69,13 % kada je iznosio 42.030,13 kuna. Kamate su se iz godine u godinu smanjivale kako se je smanjivala neotplaćena glavnica. Zadnje rate kredita su dospjele 24.11.2022. godine, što znači da su krediti u cjelosti otplaćeni.

b) Bankarske usluge i usluge platnog prometa - 3431 su u 2022. godini povećane radi poskupljenja usluga za 15,95% i iznose 55.572,76 kuna dok su u 2021. godini iznosile 47.926,52 kune.

c) Negativne tečajne razlike i razlike zbog primjene valutne klauzule - 3432 u 2022. godini iskazan je rashod po ovoj osnovi u iznosu od 393.468,32 kn, dok je u godini ranije bio 351.805,61 kn, a odnosi se na otplatu glavnice kredita za športsku dvoranu i za izgradnju kanalizacije uslijed efekta primjene valutne klauzule.

**4. Subvencije - 35** su rashodi Općine kojiu 2022. godini iznose **145.688,04 kn**, dok su godinu ranije iznosile 172.197,22 kuna. Odnose se na:

* (351) subvencije trgovačkim društvima u javnom sektoru u 2022. godini su nula kuna, dok su 2021. iznosile 16.521,74 kn. To su bile subvencije temeljem Odluka Općinskog vijeća o dodjeli financijskih sredstava društvu Komunalne djelatnosti d.o.o. zbog smanjenih prihoda uslijed provedbe mjera namijenjenih ublažavanju posljedica izazvanih epidemijom koronavirusa SARS-COV 2.
* (352) subvencije poljoprivrednicima i obrtnicima izvan javnog sektora u 2022. godini iznose 145.688,04 kn dok su godinu ranije iznosile 155.675,48 kn. Odnose se na financiranje mjera zapošljavanja putem javnog poziva za dodjelu potpora male vrijednosti.

**5. Pomoći dane u inozemstvo i unutar općeg proračuna - 36** u 2022. iznose **nula kuna**, dok su godinu ranije iznosile 18.635,50 kuna. Te pomoći su se odnosile na isplatu 15% udjela Općine u nabavi spremnika, Fondu za zaštitu okoliša i energetsku učinkovitost, sukladno Ugovoru o nabavi spremnika za odvojeno prikupljanje otpada.

**6. Naknade građanima i kućanstvima** **- 37** iz Općinskog proračuna iznose **585.546,00 kn** i manje su za 10,19 % u odnosu na godinu ranije kada su iznosile 651.974,00 kn, a odnose se na:

a) Naknade građanima i kućanstvima u novcu (3721) isplaćene su u iznosu od 563.696,00 kn, a odnose se na:

- potporu za novorođenu djecu 267.500,00 kn (manje za 86.000,00 kuna nego godinu ranije - iz razloga što je rođeno manje djece i što je završeno s isplatom 7 naknada u 2022. godini, uz nove 3 naknade po rješenjima, a koje su se isplaćivale kroz razdoblje od 5 godina mjesečno),

- stipendije 232.800,00 kn,

- dodatno subvencioniranje cijene boravka djece u DV Radost 38.646,00 kn,

- pomoć djeci s teškoćama u razvoju 10.000,00 kn i

- jednokratne novčane pomoći 14.750,00 kn.

b) Naknade građanima i kućanstvima u naravi (3722) isplaćene su u iznosu od 21.850,00 kn, dok su godinu ranije iznosile 2.900,00 kuna, a odnose se na:

- jednokratnu naknadu umirovljenicima 18.100,00 kn (prvi put isplaćene u 2022. godini) i

- dodatak na stalnu pomoć-prehrana 3.750,00 kn.

**7. Ostali rashodi - 38** iznose **3.716.811,67 kn**, dok su godinu ranije isti bili 3.191.137,68 kn. Sastoje se od:

a) tekuće donacije (381) iznose 2.283.436,05 kn (u novcu i naravi) DVD-u, HGSS-u, Hrvatskom crvenom križu, Domu zdravlja, športskim i kulturnim i ostalim udrugama građana i

b) kapitalne pomoći (386) iznose 1.433.375,62 kn a odnose se na:

b1. Kapitalna pomoć Komunalcu d.o.o. i Komunalnim djelatnostima d.o.o. Vela Luka u ukupnom iznosu od 1.216.164,07 kn, a odnosi se na:

- mjesnu mrežu kanalizacije 354.099,53 kn,

- nabavu višenamjenskog plovila 177.969,60 kn,

- sustav navodnjavanja javnih zelenih površina 54.600,00 kn

- sufinanc. održavanja i rada odlagališta komunalnog otpada „Sitnica“ 110.342,40 kn,

- sufinanciranje troškova zbrinjavanja glomaznog i građevinskog otpada u iznosu od 239.854,80 kn,

- sufinanc. komunalne opreme za sakupljanje otpada 47.096,00 kn,

- sufinanciranje rekonstrukcije javne rasvjete 139.414,54 kn i

- sufinanc. uređenja groblja 92.787,20 kn.

b2. Kapitalna pomoć Vodovod d.o.o. Blato u ukupnom iznosu od 217.211,55 kn, a odnosi se na:

- izgradnju vodovoda do glavice Sv. Ivana u Gradini 56.000,00 kn,

- projektnu dokumentaciju za 3 nove bušotine na Blatskom polju u iznosu od 1.680,00 kn i

- upravljanje gubicima u vodoopskrbnom sustavu 159.531,55 kn.

U DV Radost na kontu 3835 Ostale kazne u 2022. je iznos nula, dok je godinu ranije bilo utrošeno 6.666,68 kn. To je kazna koju je dobio i platio DV Radost u postupku inspekcijskog nadzora.

**Prihodi od prodaje nefinancijske imovine - 7** ostvareni su u Općini u iznosu od **384.167,99 kn** i to od prodaje zemlje, ugovorom o zamjeni zemljišta, 370.190,00 kn i od prodaje stanova u društvenom vlasništvu u iznosu od 13.977,99 kn. Prihodi po ovoj osnovi su znatno veći u odnosu na godinu ranije kada su iznosili 9.890,89 kn od prodaje stanova u društvenom vlasništvu, a nije bilo prihoda od prodaje zemljišta.

**Rashodi za nabavu nefinancijske imovine -4** u 2022. godini iznose **4.163.192,14 kn** (Općina 3.184.328,89 kn + PK 978.863,25 kn) i veći su za 46,27 % u odnosu na godinu ranije kada su iznosili 2.846.228,68 kn. To su:

- rashodi za nabavu neproizvedene dugotrajne imovine (41) - nabava građevinskog zemljišta za cestu, zamjenom, koji iznose 331.335,00 kn i veći su u odnosu na godinu ranije kad su iznosili 24.000,00 kn za kupnju zemljišta za izgradnju trafostanica Žukova i Prapatna.

- rashodi za nabavu proizvedene dugotrajne imovine (42) u iznosu od 2.885.826,14 kn, a odnose se na:

~Općinu 2.852.993,89 kn odnose se na: uređenje športske dvorane i plan uređenja školsko-sportsko rekreacijske zone Močni laz, rekonstrukciju DV Radost, uređenje nerazvrstanih cesta, ulice 70 (Bad), šetnica, parkirališta, uređenje prostorije poduzetničkog inkubatora, energetskih i komunikacijskih vodova, nabava računala i printera, digitalizacija uredskog poslovanja, opreme za projekt „Radost za obitelj“, urbane i komunalne opreme, projektne dokumentacije i dokumenata prostornog uređenja i

~Knjižnicu - iznos od 32.832,25 kuna za knjige.

- dodatna ulaganja na građevinskim objektima (451) u CZK iznos od 946.031,00 kn.

**Primici od financijske imovine i zaduživanja** (8) odnose se na Općinu, u 2022. godini iznose **109.310,15 kn**, dok su godinu ranije iznosili 381.535,24 kn. Odnose se na:

- povrat zajma (814) od našeg komunalnog poduzeća za adaptaciju ribarnice u iznosu od 65.965,00 kn.

- beskamatni zajam iz državnog proračuna (8471) u iznosu od 43.345,15 kn. To je dug Općine državnom proračunu, za namirenje isplaćenih sredstava povrata poreza i prireza na dohodak po poreznoj prijavi, a koji će se vraćati u slijedećoj godini. Znači da su ta sredstva u 2022. godini prihod, a u 2023. rashod Općine.

**Izdaci za financijsku imovinu i otplate zajmova** (5) odnose se na Općinu i iznose **1.394.467,50 kuna**, dok su godinu ranije iznosili 1.200.426,37 kn, a odnose se na:

(51) Izdatke za dane zajmove (Komunalnim djelatnostima d.o.o. za nabavu višenamjenskog plovila i ekološke akcije čišćenja podmorja i priobalja) 536.162,00 kn,

(53) Izdatke za dionice i udjele u glavnici koji iznose 20.000,00 kuna, a odnose se na osnivački udio u Poduzetnički inkubator Vela Luka d.o.o. i

(54) Izdatke za otplatu glavnica primljenih kredita i zajmova 838.305,50 kn

- od Raiffeisenbank Austria d.d. koji iznose 603.730,26 kn i

- za otplatu glavnice primljenih zajmova iz državnog proračuna 234.575,24 kn (država je naplatila jednu lipu više).

**Preraspodjela sredstava proračuna**

Sukladno članku 60. Zakona o proračunu, rashodi i izdaci proračuna, mogu se preraspodjeliti najviše do 5% na razini skupine ekonomske klasifikacije. Sredstva u proračunu mogu se preraspodjeljivati isključivo u planu za tekuću proračunsku godinu. Načelnica o provedenim preraspodjelama izvještava Općinsko vijeće u polugodišnjem i godišnjem izvještaju o izvršenju proračuna.

**Izvješće o preraspodjeli sredstava planiranih u Proračunu Općine Vela Luka za 2022. godinu**

Načelnica Općine Vela Luka je dana 03.05.2022. donijela Odluku o preraspodjeli sredstava planiranih u Proračunu Općine Vela Luka za 2022. godinu, a koja je objavljena u Službenom glasniku Općine Vela Luka broj 9/22.

Do preraspodjele je došlo iz razloga što je 04.03.2022. godine sklopljen Ugovor o poslovnoj suradnji na pripremi i izradi brošure „Općina Vela Luka - godišnji izvještaj“, a s ciljem upoznavanja stanovnika Općine Vela Luka s projektima koji su realizirani u proteklom razdoblju, kako bi im se omogućio što transparentniji uvid u sve ono što se radi na području naše općine.

Preraspodjela sredstva izvršena je unutar proračunskih razdjela Općinsko vijeće i načelnik i Upravna tijela s proračunskim korisnicima, na način da su povećani rashodi prvog razdjela za 20.000,00 kuna, a rashodi drugog razdjela su smanjeni za isti iznos.

Analitički to izgleda ovako:

Razdjel Općinsko vijeće i načelnik

**R0016** 323 Grafičke i tiskarske usluge, usluge kopiranja, uvezivanja i sl. **+40.000,00** kuna

**R0013** 321 Službena putovanja - ured načelnice **-10.000,00** kuna

**R0018** 329 Proslave blagdana **-10.000,00** kuna.

Razdjel Upravna tijela s proračunskim korisnicima

**R0236** 321 Službena putovanja **-10.000,00** kuna

**R0262** 323 ZAKRPAJ.TO - Aplikacija za prijavu komunal. nereda **-10.000,00** kuna

**7. Izvještaj o stanju financijske imovine, potraživanja i dospjelih obveza te o stanju potencijalnih obveza po osnovi sudskih sporova**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | |  | | | | | | | |
|  | | **Tablica 6: Financijska imovina** | | | | | | | |
| STRUKTURA NOVČANIH SREDSTAVA | | | | | | | |
| **Financijska imovina** | | | | **Stanje 01.01.2022.** | | **Stanje 31.12.2022.** | |
| Novac na žiro-računu kod poslovne banke | | | | 1.714.730,39 | | 740.283,52 | |
| Novac u blagajni | | | | 6.748,53 | | 0,00 | |
| **NOVČANA SREDSTVA - UKUPNO** | | | | **1.721.478,92** | | **740.283,52** | |
|  | | **Tablica 7: Stanje potraživanja** | | | | | | | |
| |  |  |  |  | | --- | --- | --- | --- | | **R.br.** | **Opis potraživanja** | **01.01.2022.** | **31.12.2022.** | | 1. | Zakup javne površine | 207.501,63 | 161.007,98 | | 2. | Zakup poslovnog prostora | 114.240,50 | 121.778,00 | | 3. | Zakup poljopr.zemljišta u vlasništvu RH | 23.866,50 | 11.961,00 | | 4. | Refundacije troškova prema ugovorima | 1.405,07 | 7.989,12 | | 5. | Komunalna naknada – domaćinstva | 195.510,40 | 171.803,14 | | 6. | Komunalna naknada – poduzeća | 358.338,91 | 390.819,67 | | 7. | Naknada za uređenje voda – Hrv.vode -domać. | 201.637,69 | 165.775,45 | | 8. | Naknada za uređenje voda – Hrv.vode-poduz. | 580.455,15 | 511.588,45 | | 9. | Komunalni doprinos | 126.926,33 | 124.489,20 | | 10. | Porez na kuće za odmor | 191.616,95 | 160.052,94 | | 11. | Porez na potrošnju | 32.882,84 | 49.708,78 | | 13. | Porez na korištenje javnih površina | 127.658,56 | 180.186,03 | | 14. | Naknada za legalizaciju | 23.045,99 | 6.832,73 | | 15. | Potraživanje za tr.prisilne naplate | 0,00 | 2.400,00 | | 16. | Potraž. za ostale prihode od nef.imovine | 0,00 | 122,00 | |  | **UKUPNO** | **2.185.086,52** | **2.066.514,49** | | | | | | | | | |
|  | | **Tablica 8: Stanje obveza** | | | | | | | |
| STRUKTURA OBVEZA OPĆINE | | | | | | |
| Obveze | | | **Stanje 01.01.2022.** | | **Stanje 31.12.2022.** | |
| Obveze prema dobavljačima | | | 421.365,78 | | 203.336,29 | |
| Obveze za otkupe zemljišta | | | 32.325,50 | | 32.325,50 | |
| Obveze po rješenjima za novorođenu djecu | | | 481.000,00 | | 384.500,00 | |
| Obveze po kreditima | | | 606.260,26 | | 0,00 | |
| Obveze za kredit za športsku dvoranu-efekt primjene valutne klauzule | | | 162.336,70 | | 0,00 | |
| Obveze za kredit za kanalizaciju-efekt primjene valutne klauzule | | | 197.808,94 | | 0,00 | |
| Obveze za Hrvatske vode | | | 51.473,88 | | 23.413,97 | |
| Obveze za naknadu za legalizaciju | | | 16.132,18 | | 4.782,89 | |
| Obveze za beskamatni zajam državnom proračunu | | | 234.575,23 | | 43.345,15 | |
| Ostale obveze | | | 51.289,03 | | 103.564,41 | |
| **OBVEZE - UKUPNO** | | | **2.254.567,50** | | **795.268,21** | |

Prema financijskom **Izvještaju o obvezama Općine**, stanje obveza na početku razdoblja, tj. 01.01.2022. je 2.254.567,50 kn, a na kraju izvještajnog razdoblja tj. 31.12.2022. je stanje obveza 795.268,21 kn. Od toga je stanje dospjelih obveza 17.142,89 kn, a nedospjelih 778.125,32 kn. Obveze su u 2022. godini smanjene u odnosu na godinu ranije.

**Kod proračunskih korisnika, na dan 31.12.2022. stanje neizmirenih obveza je kako slijedi:**

1. **DV Radost** – neizmirene obveze prema dobavljačima iznose **13.896,03** kuna, od čega su 4.202,06 kn dospjele, a 9.693,97 kn nedospjele obveze.
2. **CZK -** n na dan 31.12.22. nema neizmirenih obveza.
3. **Knjižnica** - neizmirene dospjele obveze prema dobavljaču iznose **128,00** kuna.

**Potencijalne obveze po osnovi sudskih sporova na dan 31.12.2022. godini**

|  |  |  |  |
| --- | --- | --- | --- |
|  | **Tablica 9: Stanje potencijalnih obveza po sudskim sporovima** | | |
| **OPIS** | | **IZNOS** |
| **Stanje 1.1.** | | 372.001,00 |
| **Zavedeni sporovi u tekućoj godini** | | 40.000,00 |
| **Sporovi završeni u tekućoj godini** | | 35.000,00 |
| **Stanje pot.obveza po sudskim sporovima 31.12.2022.g.** | | 377.001,00 |

Stanje potencijalnih obveza po osnovi sudskih sporova u tijeku u 2022. godini, na dan 01.01. iznosi 372.001,00 kn. Zavedeni sporovi u tekućoj godini iznose 40.000,00 kn. Sporovi završeni u tekućoj godini su 35.000,00 kn, te je stanje potencijalnih obveza po sudskim sporovima na dan 31.12.2022. godine 377.001,00 kn. Temeljem Izvješća Upravnog odjela za opće i imovinsko-pravne poslove o popisu sudskih-parničkih i izvanparničkih postupaka, u kojima je Općina Vela Luka stranka, radi se evidencija u računovodstvu proračuna na kontima 991510 i 996510, dvaput, polugodišnje i godišnje.

**8. Utvrđivanje rezultata poslovanja – ukupni manjak/višak**

Struktura financijskog rezultata po konsolidiranom financijskom izvještaju, a ujedno i po godišnjem izvještaju o izvršenju proračuna, dana je u slijedećoj tablici:

**Tablica 10: Planirani/procijenjeni rezultat (izvorni plan 2022.) i ostvareni rezultat (izvršenje 2022.)**

|  |  |  |
| --- | --- | --- |
|  | PLANIRANI/PROCIJENJENI rezultat | OSTVARENI rezultat |
| **OPĆINA VELA LUKA** | **2.041.732,00** | **1.305.137,97** |
| Višak prihoda poslovanja | 2.041.732,00 | 1.305.137,97 |
| **DJEČJI VRTIĆ RADOST VELA LUKA** | **3.000,00** | **342,69** |
| Višak prihoda poslovanja | 3.000,00 | 342,69 |
| **NARODNA KNJIŽNICA „ŠIME VUČETIĆ“** | **8.000,00** | **6.224,87** |
| Višak prihoda poslovanja | 8.000,00 | 6.224,87 |
| **CENTAR ZA KULTURU VELA LUKA** | **20.000,00** | **324.250,42** |
| Višak prihoda poslovanja | 20.000,00 | 324.250,42 |
| **KONSOLIDIRANI FINANCIJSKI IZVJEŠTAJ** | **2.072.732,00** | **1.635.955,95** |

Pri izradi Plana proračuna za 2022. godinu, uvrstio se u Proračun procijenjeni rezultat poslovanja u iznosu od 2.072.732,00 kuna, a Prvim izmjenama i dopunama proračuna se je dana 28.09.2022.godine, uvrstio ostvareni rezultat u iznosu od 1.635.955,95 kuna u Proračun za 2022. godinu..

**Tablica 11: Ostvareni rezultat (preneseni višak iz 2021. i rezultat 2022.)**

|  |  |  |
| --- | --- | --- |
|  | OSTVARENI rezultat 31.12.2021. | OSTVARENI rezultat 31.12.2022. |
| **OPĆINA VELA LUKA** | **1.305.137,97** | **483.100,67** |
| Višak prihoda poslovanja | 1.305.137,97 | 483.100,67 |
| **DJEČJI VRTIĆ RADOST VELA LUKA** | **342,69** | **-5.034,40** |
| Višak/Manjak prihoda poslovanja | 342,69 | -5.034,40 |
| **NARODNA KNJIŽNICA „ŠIME VUČETIĆ“** | **6.224,87** | **11.850,65** |
| Višak prihoda poslovanja | 6.224,87 | 11.850,65 |
| **CENTAR ZA KULTURU VELA LUKA** | **324.250,42** | **25.441,19** |
| Višak prihoda poslovanja | 324.250,42 | 25.441,19 |
| **KONSOLIDIRANI FINANCIJSKI IZVJEŠTAJ = GODIŠNJI IZVJEŠTAJ O IZVRŠENJU PRORAČUNA** | **1.635.955,95** | **515.358,11** |

U Godišnjem izvještaju o izvršenju Proračuna Općine Vela Luka za 2022. godinu, na dan 31.12.2022. ostvaren je manjak prihoda tekuće godine u iznosu od 1.120.597,84 kn, kao razlika između prihoda i primitaka 17.343.628,23 kn i rashoda i izdataka 18.464.226,07 kn. Kako je iz 2021. godine prenesen višak prihoda i primitaka u iznosu od 1.635.955,95kn, to znači da na dan 31.12.2022. imamo ukupno višak prihoda i primitaka raspoloživ u slijedećem razdoblju, tj.u 2023. godini, u iznosu od **515.358,11** **kn** (višak Općine 483.100,67 kn + višak proračunskih korisnika 32.257,44 kn).

Objašnjenje razlike između procijenjenog i ostvarenog rezultata:

Godišnjim izvještajem o izvršenju Proračuna utvrđuje se ostvareni rezultat poslovanja, koji se 1. izmjenama i dopunama proračuna uvrštava u Proračun.

Na dan 31.12.2022. ukupno je ostvaren višak prihoda i primitaka raspoloživ u slijedećem razdoblju, tj.u 2023. godini, u iznosu od **515.358,11** **kn.**

Pri izradi Plana proračuna za 2023. godinu, uvrstio se u Proračun procijenjeni rezultat poslovanja u iznosu od 280.231,00 euro (Općina 274.691,00 euro + proračunski korisnici 5.540,00 eura). Ostvareni rezultat iznosi 515.358,11 kn ili 68.399,78 eura (Općina 64.118,48 + PK 4.281,30 eura). Prvim izmjenama i dopunama proračuna će se u Proračun za 2023. uvrstiti ostvareni rezultat u iznosu 68.400,00 eura.

Kako se Proračun za tekuću godinu usvojio prethodne godine, tako i procijenjeni i ostvareni rezultat ne mogu biti isti.

U 2022. su izostali prihodi od pomoći u iznosu od 22.187,00 kuna od Fonda za zaštitu okoliša i energetsku učinkovitost koje smo utrošili iz općinskih sredstava na digitalizaciju uredskog poslovanja i salda konti aplikacija. Također su izostali prihodi za Projekt „Radost za obitelj“ u iznosu od 481.465,96 kuna, a koji su potrošeni na projekt. Zahtjev za refundaciju sredstava sanacije gubitaka u vodoopskrbnom sustavu je zaprimljen od Vodovoda d.o.o. Blato 28.12.2022. tj. iza rebalansa, te je više plaćeno po toj osnovi 109.531,55 kuna od planiranog. Također smo planirali da će sredstva od beskamatnog zajma iz državnog proračuna u 2022. biti veća. Planirana su u iznosu od 150.000,00 kuna, a ostvarena su u iznosu od 43.345,15 kuna, što je za 106.654,85 kuna manje. To je sve utjecalo na visinu rezultata na kraju godine.

Pregled strukture ostvarenog manjka/viška po svakom pojedinom korisniku u 2022. godini.

1. Centar za kulturu Vela Luka “ – ostvario je manjak prihoda tekuće godine u iznosu od 298.809,23 kn, koji zajedno s prenesenim viškom prihoda iz prethodne godine u iznosu od 324.250,42 kn, ukupno daje **višak** prihoda i primitaka raspoloživ u slijedećem razdoblju u iznosu od **25.441,19 kuna**.
2. Narodna knjižnica „Šime Vučetić“ – ostvarila je višak prihoda tekuće godine u iznosu od 5.625,78 kn, koji zajedno s prenesenim viškom iz prethodne godine u iznosu od 6.224,87 kn, ukupno daje **višak** prihoda i primitaka raspoloživ u slijedećem razdoblju u iznosu od **11.850,65 kuna**.
3. Dječji vrtić “Radost“ - ostvario je manjak prihoda tekuće godine u iznosu od 5.377,09 kn, koji zajedno s prenesenim viškom prihoda iz prethodne godine u iznosu od 342,69 kn, ukupno daje **manjak** prihoda i primitaka za pokriće u slijedećem razdoblju u iznosu od **5.034,40 kuna**.
4. Općina Vela Luka – ostvarila je manjak prihoda i primitaka tekuće godine u iznosu od 822.037,30 kn, koji zajedno s prenesenim viškom iz prethodne godine u iznosu od 1.305.137,97 kn, ukupno daje **višak** prihoda i primitaka raspoloživ u slijedećem razdoblju u iznosu od **483.100,67 kuna**.
5. U Godišnjem izvještaju o izvršenju Proračuna Općine Vela Luka za 2022. godinu i u konsolidiranom izvještaju Općine Vela Luka i njenih proračunskih korisnika - ostvaren je manjak prihoda tekuće godine u iznosu od 1.120.597,84 kn, koji zajedno s prenesenim viškom iz prethodne godine u iznosu od 1.635.955,95 kn, ukupno daje **višak** prihoda i primitaka raspoloživ u slijedećem razdoblju u iznosu od **515.358,11 kuna**. Višak Općine je 483.100,67 kn + višak proračunskih korisnika je 32.257,44 kn.

Preneseni višak prihoda poslovanja iz 2022. godine raščlanjen prema izvorima financiranja:

|  |  |
| --- | --- |
| **Izvor financiranja** | **Višak u kn** |
| 1.1. Opći prihodi i primici | 483.100,67 |
| **OPĆINA - UKUPNO** | **483.100,67** |
| CZK V.Luka | 25.441,19 |
| DV Radost V.Luka | -5.034,40 |
| N.Knjižnica „Šime Vučetić“ | 11.850,65 |
| **4.9. Prihodi za posebne namjene - Preneseni višak proračunskih korisnika** | **32.257,44** |
| **OPĆINA I PK - UKUPNO** | **515.358,11** |

**9. Izvještaj o korištenju sredstava fondova Europske unije**

1. Za Projekt Joint\_SECAP koji je završen 30.06.2021. godine, 11.05.2022. uplaćeno je Općini od Universita degli studi di Camerino, Italija, 478.749,15 kuna (konverzija 63.621,015 €), što je u ovoj godini izvor financiranja opći prihodi i primici.
2. Započeo je novi projekt „Radost za obitelj“ koji će trajati od 24.01.2022. do 30.09.2023. godine. Za projekt u 2022. godini planiran je prihod od 933.104,00 kune, a ostvaren je prihod u iznosu od 427.594,82 kune, tj. 45,82% plana. Predujam za Projekt nam je uplaćen 28.02.2022. godine u iznosu od 285.063,22 kuna, a po zahtjevu nam je 26.07.2022. uplaćeno još 142.531,60 kuna. Za projekt je potrošeno u 2022. godini ukupno 909.060,78 kuna, što znači da je 481.465,96 kuna potrošeno iz općinskih sredstava.

|  |  |  |  |  |
| --- | --- | --- | --- | --- |
|  |  |  |  |  |
|  |  | **PROJEKT RADOST ZA OBITELJ** |  |  |
|  |  | RAZDOBLJE OD 24.01.2022. DO 30.09.2023. |  |  |
|  |  | 20 MJESECI |  |  |
|  |  | MODEL FINANCIRANJA 0% OPĆINA, 100% POMOĆI EU | |  |
|  |  |  |  |  |
|  |  |  |  |  |
|  |  | **PROJEKT RADOST ZA OBITELJ** |  |  |
|  |  | **2022. GODINA** |  |  |
|  |  |  |  |  |
|  |  |  |  |  |
| PRIHODI |  |  | PLANIRANO | REALIZIRANO |
| **POZICIJA** | **BROJ KONTA** | **VRSTA PRIHODA / PRIMITAKA** | **PLANIRANO** | **REALIZIRANO** |
|  |  | **SVEUKUPNO PRIHODI** | **933.104,00** | **427.594,82** |
| **Izvor** | **5.** | **POMOĆI** | **933.104,00** | **427.594,82** |
| **Izvor** | **5.5.** | **POMOĆI EU-PROJEKT RADOST ZA OBITELJ** | **933.104,00** | **427.594,82** |
| P0042 | 6381 | Prihod od pomoći EU - projekt "RADOST ZA OBITELJ" | 933.104,00 | 427.594,82 |
|  |  |  |  |  |
| RASHODI |  |  |  |  |
| **POZICIJA** | **BROJ KONTA** | **VRSTA RASHODA / IZDATAKA** | **PLANIRANO** | **REALIZIRANO** |
|  |  | **SVEUKUPNO RASHODI / IZDACI** | **933.104,00** | **909.060,78** |
| **Izvor** | **5.** | **POMOĆI** | **933.104,00** | **909.060,78** |
| **Izvor** | **5.5.** | **POMOĆI EU-PROJEKT RADOST ZA OBITELJ** | **933.104,00** | **909.060,78** |
| R0229 | 3111 | Plaće za redovan rad | 524.228,00 | 512.287,64 |
| R0229-1 | 3121 | Naknade zaposlenima | 29.984,00 | 26.900,00 |
| R0230 | 3132 | Doprinosi za obvezno zdravstveno osiguranje | 86.496,00 | 84.527,46 |
| R0231 | 3239 | Ostale usluge | 137.147,00 | 128.095,40 |
| R0232 | 4227 | Uređaji, strojevi i oprema za ostale namjene | 155.249,00 | 157.250,28 |
|  |  |  |  |  |
|  |  |  |  |  |
| **UKUPNO PRIHOD IZ POMOĆI 427.594,82 KN** | | |  |  |
| **UKUPNO RASHOD IZ POMOĆI 909.060,78 KN** | | |  |  |
| **RAZLIKA 481.465,96 KN (63.901,51 eura) - očekujemo uplatu u 2023.** | | |  |  |